钦定古今图书集成/明伦汇编/氏族典/第271卷 > 王显世
## 钦定古今图书集成/明伦汇编/氏族典/第271卷 > 王显世

按《万姓统谱》：显世字子亦，南安人，侃之子也。遗泽入
官，为兴化录参。时有从官起家守泉，与乡士争田，守
意逢迎，嘱使庇之。显世曰：“法与理是，据门户，非所恤。”
夺以归士家，一郡称快。受输斛面却不取，同列为寄
仓，终更，史以数上，显世不顾，改秩知宁都县，卒。显世
书无不读，以诗鸣。有《容安稿》十卷。